C 283/72
FI
Euroopan unionin virallinen lehti
11.8.2023
Tiistai 14. helmikuuta 2023
3. pitää myönteisenä sidosryhmien laajaa osallistumista koko neuvotteluprosessin ajan; korostaa, että täytäntöönpano- ja seurantavaiheessa tarvitaan aitoja kuulemisia ja useiden sidosryhmien osallistumista, mukaan lukien kansalaisyhteiskunnan, yritysten edustajien, työntekijäjärjestöjen sekä paikallis- ja alkuperäisyhteisöjen mielekäs osallistuminen päätöksentekoon, jolla taataan maanomistusoikeuksien sekä vapaan ja tietoon perustuvan ennakkosuostumuksen periaatteen kunnioittami­ nen; muistuttaa tarpeesta lisätä avoimuutta ja varmistaa tietojen tehokas julkistaminen ja asiakirjojen oikea-aikainen toimittaminen paikallisyhteisöille ja alkuperäiskansoille;
4. kehottaa komissiota ja EU:n edustustoa Guyanassa tarjoamaan riittävää valmiuksien kehittämistä sekä logistista ja teknistä tukea nykyisten ja tulevien kehitysyhteistyövälineiden puitteissa, jotta Guyana voi täyttää vapaaehtoisen kumppanuussopimuksen mukaiset sitoumukset;
5.
suhtautuu myönteisesti yhteisen täytäntöönpanoa koskevan kehyksen äskettäiseen hyväksymiseen ja kehottaa Guyanan hallitusta noudattamaan konkreettista, aikasidonnaista ja mitattavissa olevaa lähestymistapaa;
6. korostaa, että on tärkeää kehittää kumppanuuksia ja yhteistyömekanismeja, jotta metsähallinnon kaikkia osa-alueita voidaan käsitellä yhdessä ja jakaa tietoa;
7. pitää myönteisinä Guyanan tähänastisia toimia avoimuuden lisäämiseksi ja odottaa myönteistä yhteistyötä laittoman metsänhakkuun torjunnassa; korostaa, että metsäalan kehno hallinto ja korruptio kiihdyttävät laittomia hakkuita ja metsien hävitystä; panee merkille Guyanan sitoutumisen ja poliittisen tahdon moitteettomaan metsänhoitoon; korostaa, että vapaaehtoisen FLEGT-kumppanuussopimuksen onnistuminen riippuu myös petosten ja korruption torjumisesta puutavaran koko toimitusketjussa; kehottaa Guyanan hallitusta parantamaan tietojen keräämistä jäljitettävyysjärjestelmän toteuttamisen kehittämiseksi ja tekemään työtä laajalle levinneen korruption lopettamiseksi ja puuttumaan muihin laittomia hakkuita ja metsien tilan heikkenemistä ruokkiviin tekijöihin kiinnittäen erityistä huomiota tulli- ja muihin viranomaisiin, joilla on keskeinen rooli vapaaehtoisen kumppanuussopimuksen täytäntöönpanossa ja sen valvonnassa; korostaa tarvetta lopettaa rankaisemattomuus metsäalalla suojelemalla ympäristöalan ihmisoikeuksien puolustajia ja väärinkäytösten paljastajia ja varmistamalla tehokkaat oikeussuojakeinot ihmisoikeusloukkauksiin; suhtautuu tässä yhteydessä myönteisesti siihen, että Guyana on ratifioinut Escazún sopimuksen, ja korostaa tarvetta taata paikallisyhteisöjen ja alkuperäiskansojen, erityisesti amerintiaaniyhteisöjen, maanomistusoikeuksien täysimääräinen tunnustaminen, myös kaivostoiminnan yhteydessä;
8. panee tyytyväisenä merkille, että vapaaehtoisen kumppanuussopimuksen neuvotteluprosessi on antanut eri aloille mahdollisuuden määritellä yhteisiä tavoitteita ja prioriteetteja kestävän metsänhoidon ja kaupallisen yhteistyön edistämiseksi sekä tarjota yhteisöille merkittävän tilaisuuden mahdollistaa metsien osallistava hoito paikallis-, yhteisö- ja aluetasolla sekä jopa kansallisella tai liittovaltion tasolla;
9. korostaa, että vapaaehtoinen kumppanuussopimus tarjoaa erinomaisen tilaisuuden edistää työpaikkojen luomista metsäalalla; korostaa, että metsänhoitokäytäntöjen ja laillisesti tuotetun puutavaran kaupan olisi oltava sosiaalisesti ja taloudellisesti kestäviä, jotta taataan, että niihin suoraan tai välillisesti osallistuvat ihmiset voivat hyötyä kaupasta;
10. kehottaa valtavirtaistamaan tasa-arvoanalyysin kaikkiin vapaaehtoisen kumppanuussopimuksen täytäntöönpanoon liittyviin toimiin ja hankkeisiin; kehottaa laatimaan sukupuolittain jaotellun määrällisen ja laadullisen analyysin maanomistuksesta, varojen omistajuudesta ja taloudellisesta osallisuudesta kaupan vaikutuspiiriin kuuluvilla aloilla; kehottaa komissiota tukemaan näitä pyrkimyksiä teknisillä ja henkilöstöresursseilla;
11. pyytää komissiota raportoimaan parlamentille säännöllisesti sopimuksen täytäntöönpanosta, myös yhteisen seuranta- ja arviointikomitean toiminnasta, jotta harkittu päätös on mahdollinen sitten kun FLEGT-lupien hyväksymisen vahvistavaa delegoitua säädöstä on ehdotettu; korostaa siksi, että olisi edistettävä uusia vapaaehtoisia kumppanuussopi­ muksia muiden kumppanien kanssa; kehottaa komissiota tekemään kattavan arvioinnin vapaaehtoisen kumppanuusso­ pimuksen ja tulevan metsäkatoa koskevan asetuksen vaikutuksista metsäalan ja muiden siihen liittyvien alojen työntekijöihin ja pientuottajiin, joihin metsänhakkuun valvonnan lisääminen vaikuttaa.
12. painottaa tarvetta keskittyä puun laittomien hakkuiden, kuljetuksen, jalostuksen ja kaupan alueelliseen ulottuvuuteen koko toimitusketjussa; kehottaa sisällyttämään tämän vapaaehtoisen kumppanuussopimuksen arviointipro­ sessiin;